“C4. Cheltuieli aferente contractului de mandat şi a altor organe de conducere şi control, comisii şi comitete (+143,09% faţă de realizările finale la 2015)”. Asta scrie în nota de fundamentare a proiectului de buget, scrie economica.net

Cum se explică?

“Creșterea se datorează faptului că în anul 2015, C.N.A.D.N.R. S.A. a avut numit director general cu preluare de atribuții până la data de 08.12.2015, iar Adunarea Generală a Acţionarilor s-a întrunit în doar 6 ședințe”, se arată în nota de fundamentare a actului normativ.

Potrivit anexei care însoţeşte proiectul de buget, la acest capitol C4, bugetul alocat în acest an este de 834.000 de lei. Nu se precizează cât merge la directorul general, care are contract de mandat, şi cât la alţi angajaţi ai companiei sau reprezentanţi în Adunarea Generală a Acţionarilor.